זוהר הקוטב

המונח "אורורה אוסטרליס" מפנה לכאן. לערך העוסק בספר הראשון שנכתב באנטארקטיקה, ראו אורורה אוסטרליס (ספר). זוהר הקוטב (בלטינית: Aurora, "אורורה") הוא תופעת טבע המאופיינת בהופעה של אור בצבעים שונים בשמי הלילה. התופעה מתרחשת בקרבת הקוטב הצפוני, שם היא נקראת זוהר צפוני, אורורה בוראליס או בשמה הנפוץ ביותר אורות הצפון, ובקוטב הדרומי, שם היא נקראת זוהר דרומי, או אורורה אוסטרליס. התופעה מתרחשת כאשר נוצר בחגורות ואן אלן "עומס יתר" של חלקיקים שזורמים מטה בשדה המגנטי של כדור הארץ ומתנגשים במולקולות שבאוויר, בעיקר בחנקן ובחמצן שבאטמוספירה – באזור היונוספירה, וגורמים להם לשחרר אנרגיה בצורה של פליטת אור. התופעה מתרחשת בעת פעילות מוגברת של השמש. אטומי החמצן באטמוספירה טעונים באופן קבוע ובעת שמגיעה "רוח השמש" טעונה מטען גם היא, נוצר מפגש בין האטומים הטעונים המצריך שחרור אנרגיה, שבא לידי ביטוי בהופעת זוהר הקוטב. צבעו של זוהר הקוטב נקבע בהתאם לסוג האטום. ירוק, שהוא הצבע הנפוץ ביותר, נוצר כתוצאה מפגיעה באטום חמצן. ואילו צבעים נדירים יותר כאדום וכחול נוצרים מאטומי מימן או חנקן, או מפגיעה ברמה גבוהה יותר של האטמוספירה. בעבר לוותה התופעה בהשערות רבות, ביניהן שהזוהר הוא תוצר של גזים שונים הפורצים מכדור הארץ ואמונות טפלות, כהארת הדרך למתים העולים השמיימה. סופה כזו משבשת את השדה המגנטי של כדור הארץ ויכולה לשבש את תקשורת הרדיו, ניווט הלוויינים ואת פעילות רשת החשמל. סכנות נשקפות בעיקר לקווי מתח גבוה ולשנאים גדולים. בראשית מאי 2024 מנהל האוקיינוסים והאטמוספירה הלאומי של ארצות הברית (NOAA) פרסם אזהרה בעינין צפי לסופה גיאומגנטית בעוצמה גבוהה מאוד. ב-2 בספטמבר 1859 הייתה התפרצות מגנטית חריגה על השמש. למחרת, קצת לפני הזריחה נצפו אורות זוהר הצפון בצבעים חזקים של אדום, ירוק וסגול, במקומות שלא נצפו בעבר, בהם קובה וג'מייקה. בעיתון הניו יורק טיימס נכתב שהאורות היו בעוצמה כזו שבלילה היה אפשר לקרוא בעזרתם ללא צורך בתאורה מלאכותית. הזוהר מופיע בדרך כלל סמוך לקטבים המגנטיים של כדור הארץ, משום שהאטומים הטעונים נמשכים אליהם בהתאמה. במהלך סערות גאומגנטיות זוהר הקוטב יכול להופיע גם באזורים מרוחקים מאוד מהקטבים המגנטיים, בתלות בעוצמת הסערה המגנטית. זוהר הקוטב ניתן לצפייה בלילות בהירים, נטולי או מעוטי עננים. על מנת לצפות בו יש להתרחק מאזורים הסובלים מ"זיהומי אור", כגון ערים ומקומות יישוב מוארים, ולצאת אל אזורים חשוכים. "משפכים" בשדה המגנטי של כדור הארץ נקראים גם "הטבעת המגנטית", שם מתרחשת התופעה. כאשר מופיע זוהר צפוני, בחלק הצפוני של כדור הארץ הוא נקרא "אורורה בוראליס" וכאשר רואים את הזוהר בדרום הוא נקרא "אורורה אוסטרליס". את הזוהר הדרומי ניתן לראות באנטארקטיקה היבשת המקיפה את הקוטב הדרומי. באזור "הטבעת המגנטית" של הצפון, ניתן לראות את הזוהר הצפוני לרוב בצפון רוסיה, פינלנד, איסלנד, גרינלנד, אלסקה וקנדה. ככל שהסופה הסולרית חזקה יותר כך מתפשט הזוהר מהקטבים לכיוון קו המשווה, כך שניתן לראותו גם במדינות דרומיות יותר כגון צפון ארצות הברית, אסטוניה ועוד. עקבות פעילות חריגה בעוצמתה על פני השמש במאי 2024, נצפה זוהר הקוטב באזורים רחוקים יותר מהקטבים מאשר כרגיל. הזהר נצפה בליברפול (אנגליה), אגם בלטון (הונגריה), סלובקיה, ציכיה, שווייץ, גרמניה. בצפון אמריקה ניתן היה לצפות בזוהר הקוטב בוונקובר, מיין, מיניאפוליס, אלבמה, סן פרנסיסקו וגם במלבורן שבאוסטרליה. הסבר לתופעת זוהר הקוטב (באנגלית) רועי גליץ, המחול השמיימי של הזוהר הצפוני, באתר ynet, 6 באפריל 2008 עינב ברזני, הזוהר הצפוני: יש לכם אור ירוק להתלהב, באתר ynet, 20 באוקטובר 2012 מרהיב: הזוהר הצפוני מחלון המטוס, באתר ynet, 8 בפברואר 2017 תחזית לצפייה בזוהר הקוטב, באתר Aurora Forecast מהו הזוהר הצפוני?, באתר מכון דוידסון לחינוך מדעי בת-שבע וגון-גלמידי, מדוע הזוהר הצפוני והזוהר הדרומי שונים זה מזה?, באתר סוכנות החלל הישראלית, פברואר 2019 שידור חי רציף של הזוהר הצפוני, בערוץ Explore.org ynet, מחקר: יש קשר בין הזוהר הצפוני לטביעת הטיטאניק, באתר ynet, 26 בספטמבר 2020 science/northern-lights-atmospheric-phenomenon זוהר הקוטב, באתר אנציקלופדיה בריטניקה (באנגלית) זוהר צפוני, דף שער בספרייה הלאומית צילומי הזוהר הצפוני, באתר הגרדיאן, 8 בדצמבר 2023 הניו יורק טיימס והגרדיאן, הזוהר הצפוני וזוהר הדרומי הופיעו יותר דרומה ויותר צפונה מהרגיל, באתר הארץ, 11 במאי 2024 AFP, יוגב ישראלי, הזוהר הצפוני הדרים: "מאחורי כל היופי הזה - אורבת סכנה", באתר ynet, 21 במאי 2024 Li Cohen, "Extreme" G5 geomagnetic storm reaches Earth, NOAA says, following "unusual" solar event, CBS News, ‏11 מאי 2024 Northern Lights Photos: Aurora Borealis Lights Up the Night Sky, The New York Times, ‏13 מאי 2024 NOAA Space Weather Prediction Center, "Extreme (G5) geomagnetic conditions have been observed! https://t.co/qLsC8GbWus, טויטר, ‏11 מאי2024 New York Times, 3 September 1859, Saturday; Page 4, 1150 words Stuart Butler, Major solar storms could produce exceptional aurora events, Geographical, ‏2023-12-05 (באנגלית בריטית) וגדעון לב, "כמו חוויה דתית": הזוהר הצפוני הופיע באזורים דרומיים מהרגיל, באתר הארץ, 11 במאי 2024 Northern Lights Photos: Aurora Borealis Lights Up the Night Sky, The New York Times, ‏10 מאי 2024